Tsaffin gwamonin APC uku Da Ake kyautata zaton Buhari Zai Naɗa ministoci - Hausaloaded.com | ™ No.1 Arewa blog Free Download Music and Entertainment and Global News
Tsaffin gwamonin APC uku Da Ake kyautata zaton Buhari Zai Naɗa ministoci
Home › Labarai › Tsaffin gwamonin APC uku Da Ake kyautata zaton Buhari Zai Naɗa ministoci
Saturday Punch ta ruwaito cewa shugabanin jam'iyyar All Progressives Congress (APC) sun yanke shawarar cewa dukkan gwamnonin jam'iyyar da ba su zarce kan mulki ba za su samu kujerar minista a sabuwar tafiyar da za ayi.
Ambode da Bindow da Abubakar ba su yi nasarar zarcewa kan karagar mulki a jihohin su ba.
Ahmed Lawan, sakataren shirye-shirye na jam'iyyar APC ya tabbatar da wannan batun.
Lawan ya ce kawo yanzu shugabanin jam'iyyar ba su nemi jihohi su tura sunan ministoci ba amma ya ce akwai yiwuwar za a nada Bindow minista saboda umurnin da shugabanin jam'iyyar na kasa suka bayar.
Bindow ya sha kaye ne a hannun Ahmadu Fintiri na jam'iyyar Peoples Democratic Party (PDP) bayan an yi zaben kece raini.
Idan aka yi la'akari da wannan matakin, Ambode da ya rasa kujerarsa ga Mista Babajide Sanwo-Olu da Abubakar da ya rasa kujerarsa ga Bala Mohammed suna iya zama ministocin da za a zaba daga jihohin su.
Majiya daga fadar shugaban kasa ta ce Buhari da na kusa da shi suna goyon bayan Ambode saboda haka ana kyautata zaton zai kasance cikin sabbin ministocin.